CELEX: 32017R0480
Language: et
Date: 2017-03-20 00:00:00
Title: Nõukogu rakendusmäärus (EL) 2017/480, 20. märts 2017, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

21.3.2017   
            
            
               ET
            
            
               Euroopa Liidu Teataja
            
            
               L 75/12
            
         NÕUKOGU RAKENDUSMÄÄRUS (EL) 2017/480,
   20. märts 2017,
   millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) eriti selle artikli 32 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 18. jaanuaril 2012 vastu määruse (EL) nr 36/2012.
            
         
               (2)
            
            
               Võttes arvesse Süürias valitseva olukorra tõsidust, tuleks määruse (EL) nr 36/2012 II lisas esitatud loetelusse füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid, lisada neli isikut.
            
         
               (3)
            
            
               Määruse (EL) nr 36/2012 II lisa tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 36/2012 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2017
      
         
            Nõukogu nimel
         
         
            eesistuja
         
         L. GRECH
      
   
   
      (1)  ELT L 16, 19.1.2012, lk 1.
   
      LISA
      Järgmised isikud lisatakse määruse (EL) nr 36/2012 II lisa A osas (Isikud) esitatud loetellu.
      
         
                      
                  
                  
                     Nimi
                  
                  
                     Tuvastamisandmed
                  
                  
                     Põhjendus
                  
                  
                     Loetellu kandmise kuupäev
                  
               
                     „235.
                  
                  
                     Ahmad Ballul
                     (teise nimega Ahmad Muhammad Ballul, Ahmed Balol)
                     
                        
                  
                  
                     Sünniaeg: 10. oktoober 1954
                     Auaste: kindralmajor, Süüria Araabia õhuväe ja õhukaitsevägede ülem
                  
                  
                     Kindralmajori auastmes, vanemohvitser ning Süüria Araabia õhuväe ja õhukaitsevägede ülem, ametisse nimetatud pärast 2011. aasta maid.
                     Osaleb keemiarelvade levitamises ning Süüria Araabia õhuväe vanemohvitserina vastutab tsiviilelanikkonna vägivaldse represseerimise eest, sealhulgas Süüria režiimi poolsete keemiarelvarünnakute eest, mis on kindlaks tehtud ühise uurimismehhanismi aruandes.
                  
                  
                     21.3.2017
                  
               
                     236.
                  
                  
                     Saji' Darwish
                     (teise nimega Saji Jamil Darwish, Sajee Darwish, Sjaa Darwis)
                     
                        
                  
                  
                     Sünniaeg: 11. jaanuar 1957
                     Auaste: kindralmajor, Süüria Araabia õhuvägi
                  
                  
                     Kindralmajori auastmes, vanemohvitser ning Süüria Araabia õhuväe 22. diviisi ülem, ametisse nimetatud pärast 2011. aasta maid.
                     Osaleb keemiarelvade levitamises ning vastutab tsiviilelanikkonna vägivaldse represseerimise eest; Süüria Araabia õhuväe vanemohvitseri ja 22. diviisi ülemana vastutab keemiarelvarünnakute eest, mille panid toime lennukid, mis kasutasid 22. diviisi kontrolli all olevaid lennuväebaase, sealhulgas rünnak Talmenesile, mille panid vastavalt ühise uurimismehhanismi aruandele toime Ḩamāh' lennuväebaasis asuvad valitsusvägede helikopterid.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Sünniaeg: 5. august 1964
                     Auaste: brigaadikindral Ḩamāh' lennuväljal asuva Süüria Araabia õhuväe 63. brigaadi ülema asetäitja
                  
                  
                     Brigaadikindrali auastmes, vanemohvitser ning Süüria Araabia õhuväe 63. brigaadi ülema asetäitja, ametisse nimetatud pärast 2011. aasta maid.
                     Osaleb keemiarelvade levitamises ning olles Süüria Araabia õhuväe vanemohvitser perioodil, mida ühine uurimismehhanism uuris, ning 63. brigaadi ülema asetäitja ajavahemikul märtsist detsembrini 2015, vastutab tsiviilelanikkonna vägivaldse represseerimise eest, mille käigus kasutas 63. brigaad Talmenesis (21. aprill 2014), Qmenasis (16. märts 2015) ja Sarminis (16. märts 2015) keemiarelvi.
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Sünniaeg: 1961
                     Sünnikoht: Bistuwir, Jablah, Süüria
                     Auaste: brigaadikindral, Süüria Araabia õhuväe 63. brigaadi ülem
                  
                  
                     Brigaadikindrali auastmes, vanemohvitser ning Süüria Araabia õhuväe 63. brigaadi ülem, ametisse nimetatud pärast 2011. aasta maid.
                     Osaleb keemiarelvade levitamises ning olles 63. brigaadi ülem perioodil, mida ühine uurimismehhanism uuris, vastutab tsiviilelanikkonna vägivaldse represseerimise eest, mille käigus kasutas 63. brigaad Talmenesis (21. aprill 2014), Qmenasis (16. märts 2015) ja Sarminis (16. märts 2015) keemiarelvi.
                  
                  
                     21.3.2017“